3. การประกอบธุรกิจของแต่ละสายผลิตภัณฑ์

1.  สายธุรกิจสารสนเทศ

    1.  กลุ่มคอมพิวเตอร์ (Computer System Group)

ให้บริการที่เกี่ยวข้องกับคอมพิวเตอร์ ตั้งแต่การจัดจำหน่ายเครื่องคอมพิวเตอร์และโปรแกรม
ออกแบบและติดตั้งระบบคอมพิวเตอร์ พัฒนาโปรแกรมคอมพิวเตอร์ ตลอดจนการให้บริการอบรม
และการบำรุงรักษาระบบคอมพิวเตอร์ โดยทีมงานที่มีความสามารถและความชำนาญสูง
บริษัทจะทำหน้าที่เป็น Solution Provider และ Integrator
ที่จะรวบรวมและวิเคราะห์ระบบเดิมของลูกค้าและประสานงานเข้ากับระบบใหม่
เพื่อสร้างประสิทธิภาพสูงสุดให้กับการดำเนินงาน
กลุ่มคอมพิวเตอร์จะเกี่ยวข้องกับการให้บริการดังต่อไปนี้ จัดจำหน่ายระบบอุปกรณ์การสื่อสาร
(System Integration) การให้บริการอินเตอร์เน็ต E-Commerce Information
Technology Solution แก่ภาครัฐ ศูนย์บริการรับโทรศัพท์ (Call Centers)
จัดจำหน่ายเครื่องคอมพิวเตอร์และโปรแกรม บริการเครือข่ายคอมพิวเตอร์ (Local Area
Network / Wide Area Network) บริการ Computer Mapping และบริการวางแผนการผลิต
(Manufacturing Resources Planning)

1.  การจำหน่ายระบบอุปกรณ์การสื่อสาร (Systems Integration)

ลักษณะผลิตภัณฑ์หรือบริการ

ดำเนินงานโดยบริษัท ล็อกซเล่ย์ บิสซิเนสอินฟอร์เมชั่น เทคโนโลยี จำกัด ("Loxbit")
ซึ่งเป็นบริษัทย่อยของบริษัท ที่ประกอบธุรกิจจัดจำหน่ายอุปกรณ์การสื่อสาร
และอุปกรณ์อื่นในอุตสาหกรรมการเงิน การธนาคาร นำเข้าและจำหน่ายเกี่ยวกับอุปกรณ์คอมพิวเตอร์
เครื่องบันทึกข้อมูล (EDC) เครื่องฝากถอนเงินโดยอัตโนมัติ (ATM)
ให้บริการเกี่ยวกับระบบงานของธุรกิจทุกประเภท ยกเว้นธุรกิจประกันภัย

ผลิตภัณฑ์ที่บริษัทจำหน่ายอยู่สามารถแบ่งออกเป็นหมวด ดังนี้

+-------------------+--------------------------------------------------+
| ผลิตภัณฑ์            | ลักษณะ                                            |
+-------------------+--------------------------------------------------+
| 1. PIN Phone      | เป็นระบบสำหรับบัตรโทรศัพท์ชนิดมีรหัสส่วนตัว (Personal      |
|                   | Identification Number Phone Pre-Paid Phone Card) |
|                   | ผลิตโดยบริษัท Intellical Inc. จากสหรัฐอเมริกา         |
|                   | ซึ่งเป็นระบบที่บริการให้กับองค์การโทรศัพท์แห่งประเทศไทย (108 |
|                   | PIN Phone Project)                               |
+-------------------+--------------------------------------------------+
| 2. Voice Mail     | เป็นระบบการสื่อสารหรือให้บริการอัตโนมัติทางโทรศัพท์ เช่น     |
|                   | การบริการทางโทรศัพท์ IVR (Interactive Voice         |
| 3. Payphone & PMS | Response) การให้บริการด้านข่าวสาร (Audio Tax)        |
|                   | โอเปอร์เรเตอร์อัตโนมัติ (Automated Attendant)         |
|                   | ศูนย์ฝากข้อความเป็นแฟกซ์ (Voicemail/Faxmail)          |
|                   | โดยเป็นผู้แทนจำหน่ายของบริษัท Comverse Technology      |
|                   | จากสหรัฐอเมริกา                                    |
|                   |                                                  |
|                   | เป็นระบบและอุปกรณ์สำหรับเครื่องโทรศัพท์แบบหยอดเหรียญ      |
|                   | โทรศัพท์แบบใช้บัตร และ                               |
|                   |                                                  |
|                   | โทรศัพท์แบบทั้งหยอดเหรียญและใช้บัตร                     |
+-------------------+--------------------------------------------------+
| 4. SDH            | อุปกรณ์ Optical Transmission                       |
| Transmission      | และระบบการสื่อสารทั้งในรูปของข้อมูล และเสียง แบบเครือข่าย  |
|                   | ผลิตโดย GPT - Marconi Communications              |
|                   | ประเทศสหราขอาณาจักร                               |
+-------------------+--------------------------------------------------+
| 5. Self Service & | เป็นระบบการทำงานบน PC                             |
| Payment Systems   | ประกอบด้วยอุปกรณ์และโปรแกรมสำเร็จรูปท                 |
|                   | ี่ช่วยในการทำงานของธนาคารให้รวดเร็วและมีประสิทธิภาพมากขึ้น |
|                   | เช่น เครื่องเครื่องฝากถอนเงินอัตโนมัติ (ATM)              |
|                   | เครื่องแลกเปลี่ยนเงินตราต่างประเทศอัตโนมัติ               |
|                   | เครื่องปรับยอดคงเหลือในสมุดบัญชีเงินฝาก                  |
|                   | พร้อมทั้งระบบป้องกันความปลอดภัย เป็นต้น                  |
+-------------------+--------------------------------------------------+
|                   | -11-                                             |
+-------------------+--------------------------------------------------+
| ผลิตภัณฑ์            | ลักษณะ                                            |
+-------------------+--------------------------------------------------+
| 6. Card           | เป็นระบบและอุปกรณ์การอ่านบัตรอัตโนมัติ                   |
| Transaction       | ซึ่งใช้ได้กับบัตรแม่เหล็กและบัตรสมาร์ทการ์ด                 |
| Processing        | โดยสามารถนำไปใช้เพื่อการอนุมัติวงเงินเครดิตเดบิต          |
|                   | บัตรผ่านเข้าออก (Access Control) ระบบตอกบัตรอัตรโนมัติ  |
|                   | (Time Attendance) ระบบ ณ จุดขาย (Point of Sales)  |
|                   | เป็นต้น โดยเป็นตัวแทนจำหน่ายของบริษัท Verifone          |
|                   | จากสหรัฐอเมริกา                                    |
+-------------------+--------------------------------------------------+
| 7. Security and   | ผลิตภ                                             |
| Payments          | ัณฑ์และระบบรักษาความปลอดภัยสำหรับธุรกรรมพาณิชย์อิเล็คโทรนิค |
|                   | (Secure Electronic Commerce)                     |
|                   | สำหรับลูกค้าประเภทธนาคาร สถาบันการเงินและธุรกิจพาณิชย์    |
+-------------------+--------------------------------------------------+
| 8. Smart Card     | เทคโนโลยีบัตรพลาสติกที่มีไมโครชิพ                       |
|                   | สำหรับใช้ในการเก็บข้อมูลและประมวลผลบนวง               |
|                   | จรอิเลคโทรนิคส์ด้วยความปลอดภัยสูงเหมาะสำหรับเป็นบัตรเงินสด |
|                   | บัตรโทรศัพท์ บัตรประจำตัว บัตรสุขภาพ บัตรประกันสังคม       |
|                   | บัตรผ่านทาง เป็นต้น โดยเป็นตัวแทนจำหน่ายของบริษัท Gemplus |
|                   | จากประเทศฝรั่งเศส                                  |
+-------------------+--------------------------------------------------+
| 9. Interactive    | เป็นระบบตอบรับด้วยเสียง และบริการข้อมูลอัตโนมัติ เช่น       |
| Voice Response    | Tele-Banking Tele-Ordering และ Registration      |
| (IVR)             | Application ผลิตโดยบริษัท InterVoice-BRITE          |
|                   | International จากสหรัฐอเมริกา                      |
+-------------------+--------------------------------------------------+
| 10. Call Center   | อุปกร                                             |
|                   | ณ์ที่ส่งเสริมระบบบริการลูกค้าโดยต่อเชื่อมกับศูนย์บริการรับโทรศัพท์ |
+-------------------+--------------------------------------------------+
| 11. Image         | เป็นระบบก                                         |
| Processing        | ารเก็บและการจัดเอกสารในรูปแบบของภาพในเครือข่ายสารสนเท |
|                   | ศขององค์กรที่ประกอบไปด้วยฐานข้อมูลกลางและจุดปฏิบัติการต่างๆ |
|                   | เช่น                                              |
|                   | งานเก็บเอกสารหรือแบบฟอร์ม                           |
|                   | (Archives)การจัดการหรือดำเนินการเอกสาร(Workflow)โดย |
|                   | เป็นผู้แทนจำหน่ายซอฟท์แวร์PlexusและOptikaจากสหรัฐอเมริกา |
+-------------------+--------------------------------------------------+
| 12. Data Mining   | เป็นระบบจัดการข้อมูล ในระดับ Work Group               |
|                   | ซึ่งใช้ในการติดต่อสื่อสาร                               |
|                   | ภายในองค์การให้มีประสิทธิภาพและประหยัดเวลาในการวิเคราะห์ |
|                   | และดึงข้อมูลจากฐานข้อมูลของบริษัท                       |
+-------------------+--------------------------------------------------+
| 13. Outsourcing   | โปรแกรมการให้บริการที่ทำให้องค์กรสามา                  |
|                   | รถรวมการทำงานในส่วนของการสื่อสารข้อมูลเข้าไว้เป็นส่วนเดียว |
|                   | ซึ่งทำให้มีประสิทธิภาพยิ่งขึ้น                             |
|                   | และลดค่าใช้จ่ายในการดำเนินการทางด้านเทคโนโลยีสารสนเทศ  |
+-------------------+--------------------------------------------------+
| 14. Mainframe &   | ระบบการวิเคราะห์และจัดการระบบคอมพิวเตอร์เดิม           |
| Peripherals       | ซึ่งจะทำการวิเคราะห์ความสามารถในการ Upgrade          |
|                   | ระบบความปลอดภัย ความพร้อมของระบบ ระบบการต่อเชื่อม     |
|                   | และความยืดหยุ่นในการทำงานพร้อมๆ กัน โดยมีค่าใช้จ่ายที่ต่ำที่สุด |
+-------------------+--------------------------------------------------+
| 15. Systems       | อุปกรณ์และ                                         |
| Networking        | ระบบการส่งข้อมูลสื่อสารแบบเครือข่ายที่เกี่ยวกับระบบคอมพิวเตอร์ |
|                   | เช่น ผลิตภัณฑ์โมเด็มต่างๆ ระบบคอมพิวเตอร์เครือข่าย LAN WAN |
|                   | ระบบรักษาความปลอดภัยของข้อมูล (Security Products)    |
+-------------------+--------------------------------------------------+

-12-

การตลาดและภาวะแข่งขัน

ลูกค้าส่วนใหญ่ของบริษัทเป็น กลุ่มโทรคมนาคม กลุ่มค้าปลีก
และกลุ่มธนาคารที่ประกอบด้วยสาขาต่างๆ หลายสาขา
จากที่หน่วยงานของธนาคารมีนโยบายว่าไม่ให้มีการผูกขาดสินค้าจากผู้จำหน่ายเจ้าใดเจ้าหนึ่ง
ทำให้ธนาคารกระจายงบประมาณในส่วนของจัดซื้อออกเป็นหลายส่วน คือ
สามารถซื้อสินค้าอุปกรณ์จากผู้จำหน่ายหลายๆ รายได้
จึงทำให้บริษัทใช้กลยุทธ์ทางการตลาดที่ว่าเน้นคุณภาพที่ดีและได้มาตรฐานของสินค้าเป็นหลักและตามด้วยการบริการที่ดีหลังการขาย
โดยการมีบุคลากรและทีมงานที่มีความรู้ ความชำนาญทางด้านระบบงานธนาคาร คือ

-   ทีมงานซึ่ง พร้อมที่จะให้คำปรึกษา แนะนำ บริการ
    สนับสนุนและวางระบบงานตามที่ลูกค้าต้องการ

-   มีระบบงานแบบ Turnkey

-   มีระบบงาน Integration System ที่สามารถทำงานเชื่อมโยงกับระบบอื่นๆ ได้เป็นอย่างดี

-   มีทีมงานขายที่มีความรู้ ความสามารถ และเชี่ยวชาญในระบบเป็นอย่างดี

บริษัทสามารถประสบความสำเร็จได้ด้วย
การเน้นคุณภาพของสินค้าและระบบการทำงานที่มีประสิทธิภาพ
นอกจากนี้ยังมุ่งให้การบริการดูแลลูกค้าหลังการขายเป็นอย่างดีจนได้รับความเชื่อถือและมีความสัมพันธ์ที่ดีระหว่างลูกค้าและบริษัทเรื่อยมาซึ่งเป็นจุดที่ทำให้เข้าถึงลูกค้าได้ดี
แต่ในภาวะการณ์ปัจจุบันนี้ลูกค้ามีกำลังซื้อน้อย
ประกอบกับงบประมาณของธนาคารถูกจำกัดลงทำให้เกิดภาวะการแข่งขันในด้านราคา

ปัจจุบันบริษัทยังไม่มีตัวแทนจำหน่าย และยังไม่มีนโยบายในการแต่งตั้งตัวแทนฯ
ดังกล่าวในเวลาอันใกล้นี้ ส่วนทางด้านการตั้งราคาขายบริษัทจะใช้ Gross Margin เป็นหลัก
แต่ทั้งนี้ต้องขึ้นอยู่กับปริมาณการสั่งซื้อ ความเหมาะสม และกลุ่มลูกค้าเป็นสำคัญ โดยในช่วง 3
ปีที่ผ่านมาการขายแก่ลูกค้ารายใหญ่ 10 รายแรกมีสัดส่วนเฉลี่ยคิดเป็นร้อยละ 89 ของยอดขาย
และไม่มีลูกค้ารายใดที่บริษัทมียอดขายเกินร้อยละ 30 ของยอดขายทั้งหมด 3 ปีติดต่อกัน

บริษัทมีความคุ้นเคยกับคู่แข่งเกือบทั้งหมดเป็นอย่างดี
คู่แข่งขันส่วนใหญ่ของบริษัทจะเป็นคู่แข่งมีสายธุรกิจใกล้เคียงกันมีการทำตลาดอยู่ในกลุ่มลูกค้าเดียวกัน
และมักจะมีการเข้าประมูลงานแข่งขันในโครงการและลูกค้ารายเดียวกันอยู่เสมอๆ
ทำให้มีภาวะการแข่งขันค่อนข้างสูงและลูกค้ามีอำนาจการต่อรองสูง
อย่างไรก็ตามเนื่องจากความสามารถความชำนาญที่ต่างกันในบางส่วน ในหลายๆ
โครงการคู่แข่งเหล่านี้อาจกลับมาเป็นพันธมิตรร่วมเสนองานกับบริษัท

การจัดหาผลิตภัณฑ์หรือบริการ

บริษัท ล็อกซเล่ย์ บิสซิเนส อินฟอร์เมชั่น เทคโนโลยี จำกัดไม่ได้ทำการผลิตสินค้า
แต่ใช้วิธีจัดหาผลิตภัณฑ์เพื่อจำหน่าย
โดยมีทั้งการจัดซื้อผลิตภัณฑ์จากภายในประเทศและนำเข้าผลิตภัณฑ์จากต่างประเทศ
โดยปัจจุบันมีสัดส่วนการจัดหาภายในประเทศและต่างประเทศเทียบกับจำนวนรายได้เท่ากับ ร้อยละ
65 และ 35 ตามลำดับ มีการให้ความช่วยเหลือด้านเทคนิค
และการจัดหามีบุคลากรจากผู้ผลิตต่างประเทศมาให้การอบรมในกรณีที่บริษัทซื้อสินค้าจากผู้ผลิตนั้น

เนื่องจากการดำเนินงานของบริษัทจะเป็นไปในลักษณะผู้รวบรวมระบบ (System Integrator)
เสนอลูกค้าบริษัทจึงไม่มีการทำสัญญาตัวแทนกับผู้ผลิตใด
อย่างไรก็ตามบริษัทไม่มีความเสี่ยงในเรื่องการสูญเสียการเป็นตัวแทนจำหน่ายให้กับเครื่องคอมพิวเตอร์ไอบีเอ็ม

-13-

งานที่ยังไม่ได้ส่งมอบ

  --------------------- ----------------- ----------- ------------------------------------
  ลูกค้า                  โครงการ           มูลค่า        สถานภาพ
                                          (ล้านบาท)    

  ธนาคารกรุงศรีอยุธยา จำกัด เมนเฟรม Remote    30.00       อยู่ระหว่างการดำเนินการตามสัญญา
  (มหาชน)               Copy                          คาดว่าจะส่งมอบงานทั้งหมดได้ภายในไตรมาสที่ 1
                                                      ของปี 2544
  --------------------- ----------------- ----------- ------------------------------------

1.  การจำหน่ายและบริการเกี่ยวกับเทคโนโลยีสารสนเทศ (Information Technology
    Solution)

ลักษณะผลิตภัณฑ์หรือบริการ

บริษัท โปรเฟสชั่นแนล คอมพิวเตอร์ จำกัด (“PCC”) เป็นบริษัทย่อยของบริษัท ล็อกซเล่ย์
บิสซิเนสอินฟอร์เมชั่น เทคโนโลยี จำกัด ให้บริการจำหน่ายเครื่องคอมพิวเตอร์ Servers และ
Work Stations ระบบคอมพิวเตอร์ ระบบบริหารข้อมูล โปรแกรม
บริการบริหารระบบคอมพิวเตอร์ พัฒนาโปรแกรม และให้คำปรึกษา ตลอดจนบริการหลังการขาย
ซ่อมบำรุง และซ่อมแซม โดยเน้นให้บริการลูกค้าภาครัฐเป็นส่วนใหญ่
ผลิตภัณฑ์ของบริษัทสามารถแบ่งออกเป็น 3 ประเภท คือ

-   เครื่องคอมพิวเตอร์ Servers เครื่องหมายการค้าไอบีเอ็ม
    ซึ่งเป็นเครื่องที่ใช้ในหน่วยงานขนาดใหญ่ เช่น ธนาคาร กระทรวงต่างๆ รัฐวิสาหกิจ เป็นต้น

-   เครื่องคอมพิวเตอร์ Work Stations เครื่องหมายการค้าไอบีเอ็ม
    เป็นเครื่องที่ใช้ในหน่วยงานขนาดกลาง

-   อุปกรณ์ส่วนควบคุมต่างๆ เช่น เครื่องพริ้นเตอร์ ซอฟท์แวร์ เครื่องหมายการค้าอื่น

การตลาดและภาวะแข่งขัน

บริษัทเน้นการให้บริการแก่ลูกค้าเป็นสำคัญ
เนื่องจากธุรกิจประเภทนี้จำเป็นต้องแข่งขันในด้านการบริการ
เพื่อให้ลูกค้าใช้ประโยชน์จากระบบคอมพิวเตอร์ได้มากที่สุด
และต้องให้ระบบคอมพิวเตอร์ใช้การได้อย่างต่อเนื่องโดยมีเวลาที่ระบบคอมพิวเตอร์เสียน้อยที่สุด
นอกจากนี้บริษัทยังเสนอโปรแกรมการใช้งานพร้อมกับระบบคอมพิวเตอร์ด้วย
มีการส่งผู้เชี่ยวชาญเข้าไปสอนลูกค้าเกี่ยวกับการใช้ระบบคอมพิวเตอร์
และหากมีข้อขัดข้องเกิดขึ้นเกี่ยวกับการใช้ระบบคอมพิวเตอร์
บริษัทมีหน่วยงานที่จะเข้าไปให้บริการลูกค้าได้ทันที
ทั้งนี้บริษัทเน้นประสิทธิภาพในการให้บริการแก่ลูกค้าเป็นสำคัญเพื่อสร้างความสัมพันธ์และความพึงพอใจแก่ลูกค้า
และการที่บริษัทเป็นตัวแทนจำหน่ายระบบคอมพิวเตอร์ให้กับบริษัท ไอบีเอ็ม ประเทศไทย จำกัด
(“ไอบีเอ็ม”) ดังนั้นบริษัทจึงทำข้อตกลงในเรื่องบริการซ่อมแซมระบบคอมพิวเตอร์กับไอบีเอ็ม
จึงไม่มีปัญหาในการซ่อมแซมแต่อย่างใด

อย่างไรก็ตาม การที่บริษัททำหน้าที่เป็นตัวแทนจำหน่ายระบบคอมพิวเตอร์ให้กับไอบีเอ็มนั้น
ก็ไม่ได้ก่อให้เกิดปัญหาการแข่งขันระหว่างตัวแทนจำหน่ายอื่นๆ
ของไอบีเอ็มเนื่องจากมีการแบ่งเขตการดำเนินธุรกิจกันอย่างแน่นอน
โดยผู้ที่เข้าไปจัดจำหน่ายในพื้นที่ไหนก่อนก็จะได้สิทธิขาดในพื้นที่นั้นๆ
หากมีข้อขัดแย้งเกิดขึ้นไอบีเอ็มจะเป็นผู้ชี้ขาด

-14-

การจำหน่ายจะเป็นการจำหน่ายตรงให้กับลูกค้าโดยจะมีพนักงานขายที่มีความรู้และประสบการณ์เกี่ยวกับระบบคอมพิวเตอร์เข้าไปติดต่อลูกค้าโดยตรง
บริษัทจะขายเครื่องคอมพิวเตอร์ครั้งละหลายเครื่อง โดยรวมเป็นระบบเสนอลูกค้า
ดังนั้นจึงไม่มีความจำเป็นที่จะต้องเก็บเครื่องคอมพิวเตอร์บางส่วนไว้เป็นสินค้าคงคลัง
และบริษัทยังมีบุคลากรที่มีความสามารถรวมทั้งมีหุ้นส่วนที่เป็นผู้เชี่ยวชาญจากต่างประเทศ และยังมี
Package การซ่อมบำรุงเสนอแก่ลูกค้าด้วย

ทางด้านนโยบายการตั้งราคา เนื่องจากการแข่งขันอย่างรุนแรง และตลาดหลักของบริษัทคือ
กลุ่มราชการ การตั้งราคาจำเป็นต้องเป็นราคาต่ำสามารถแข่งขันในการประกวดราคาได้

ลูกค้าของบริษัทจะเป็นทั้งภาครัฐบาลและเอกชนที่มักจะไม่ใช่รายเดียวกันในแต่ละปี
เนื่องจากงานของบริษัทจะเป็นในลักษณะงานประมูล ในระยะ 3
ปีที่ผ่านมามีการขายให้แก่ลูกค้ารายใหญ่ 10 รายแรก คิดเป็นร้อยละ 76.75 ของยอดขาย
ไม่มีลูกค้าที่ขายเกินร้อยละ 30 ของยอดขายเป็นเวลา 3 ปีติดต่อกัน ตัวอย่างลูกค้าของบริษัทได้แก่
กระทรวงกลาโหม กระทรวงมหาดไทย กระทรวงการคลัง และโรงพยาบาลหลายๆ แห่ง เป็นต้น

การจัดหาผลิตภัณฑ์หรือบริการ

บริษัท โปรเฟสชั่นแนล คอมพิวเตอร์ จำกัด จัดหาเครื่องคอมพิวเตอร์ และโปรแกรมต่างๆ
ส่วนใหญ่จากบริษัท ไอบีเอ็ม จำกัด ซึ่งเป็นคู่ค้ากันมาเป็นเวลามากกว่า 10 ปี แต่ในกรณีที่บริษัท
ไอบีเอ็ม จำกัด ไม่มีสินค้าบางประเภทที่ลูกค้าต้องการ บริษัท โปรเฟสชั่นแนล คอมพิวเตอร์ จำกัด
ก็จะจัดหาจากบริษัทผู้จำหน่ายคอมพิวเตอร์และโปรแกรมคอมพิวเตอร์อื่นๆ ต่อไป

งานที่ยังไม่ได้ส่งมอบ

โรงพยาบาลจุฬาลงกรณ์ซึ่งมีมูลค่าสัญญา 63 ล้านบาท
ขณะนี้กำลังอยู่ในระหว่างการดำเนินการตามสัญญา และคาดว่าจะส่งมอบได้ภายในกำหนด

1.  การให้บริการอินเตอร์เน็ต (Internet Services)
    ดำเนินการโดยบริษัทร่วมและบริษัทในเครือของ

บริษัท ล็อกซเล่ย์ บิสซิเนสอินฟอร์เมชั่น เทคโนโลยี จำกัด

ลักษณะผลิตภัณฑ์หรือบริการ - บริษัท ล็อกซเล่ย์ อินฟอร์เมชั่น เซอร์วิส จำกัด (“Lox Info”)

เป็นบริษัทร่วมทุนระหว่างการสื่อสารแห่งประเทศไทย (“กสท.”)
โดยได้รับสัมปทานการดำเนินกิจการเป็นผู้ให้บริการอินเตอร์เน็ต เป็นเวลา 10 ปี ตั้งแต่ 2539 ถึง
2549 บริษัท ล็อกซเล่ย์ อินฟอร์เมชั่น เซอร์วิส จำกัด
เป็นหนึ่งในผู้ให้บริการอินเตอร์เน็ตที่ใหญ่ที่สุดในประเทศไทย
ให้บริการอินเตอร์เน็ตแก่บุคคลธรรมดาและบริษัทต่างๆ มีเครือข่ายที่สามารถเชื่อมต่อโดยตรงใน 35
จังหวัดทั่วประเทศ (ช่วยให้สมาชิกใช้บริการอินเตอร์เน็ตโดยไม่ต้องเสียค่าโทรศัพท์ทางไกล)
ครอบคลุมประชากรประมาณร้อยละ 60 ของประเทศ
โดยมีสายเชื่อมโยงระหว่างประเทศที่ความเร็ว 4 MB.
และสายเชื่อมโยงภายในประเทศที่ความเร็ว 2.5 MB. บริษัท ล็อกซเล่ย์ อินฟอร์เมชั่น เซอร์วิส
จำกัด มีบริการสมาชิกอินเตอร์เน็ตหลายรูปแบบ ได้แก่

-   Dial-Up คือ
    การเชื่อมต่ออินเตอร์เน็ตจากระบบคอมพิวเตอร์ส่วนบุคคลและโมเด็มผ่านสายโทรศัพท์ธรรมดา

-   Leased-Line คือ
    การเชื่อมต่ออินเตอร์เน็ตจากระบบคอมพิวเตอร์และอุปกรณ์เชื่อมต่อเครือข่ายผ่านวงจรเช่าความเร็วสูง

    -15-

-   Selected Broad Band คือ การเชื่อมต่ออินเตอร์เน็ตผ่านช่องสัญญาณขนาดกว้าง
    ทำให้มีประสิทธิภาพในการต่อเชื่อมอย่างต่อเนื่อง

-   VPN คือ การเชื่อมต่ออินเตอร์เน็ตผ่านวงจรแบบกลุ่ม
    ทำให้สมาชิกภายในและภายนอกสามารถเชื่อมโปรแกรมต่อกันได้

-   นอกจากนี้ ยังมีสมาชิกอินเตอร์เน็ตแบบชั่วคราว คือ Net Access Card
    สมาชิกแบบนี้ไม่จำเป็นต้องสมัครแบบถาวร และสามารถเข้าสู่เครือข่ายอินเตอร์เน็ต
    จากที่ใดก็ได้ในกรุงเทพ และต่างจังหวัดที่มีศูนย์บริการอยู่ เช่น เชียงใหม่ เชียงราย ชลบุรี
    พัทยา หาดใหญ่ สุราษฎร์ธานี พิษณุโลก ภูเก็ต โคราช ขอนแก่น อุดรธานี นครสวรรค์
    สุพรรณบุรี ระยอง เป็นต้น

ลักษณะผลิตภัณฑ์หรือบริการ - บริษัท ล็อกซเล่ย์ อินฟอร์เมชั่น จำกัด

บริษัทได้รับสัมปทานจาก กสท. เมื่อวันที่ 3 ตุลาคม 2539 โดยมีระยะเวลาสัมปทาน 10 ปี
มีจุดมุ่งหมายในการให้บริการฐานข้อมูลตลอดจนบริการต่อเนื่องต่างๆ
ที่วางรากฐานบนเทคโนโลยีและอาศัยเครือข่ายอินเตอร์เน็ตเป็นหลัก โดยงานหลักๆ
ของบริษัทมีดังต่อไปนี้

-   การเขียน Homepage เพื่อนำไปลงบนอินเตอร์เน็ต ตลอดจนการพัฒนาโปรแกรมต่างๆ
    เพื่อสื่อข้อมูลระหว่างฐานข้อมูลเดิมทั่วไปของบริษัทองค์กรต่างๆ มายัง Homepage ดังกล่าว

-   เป็นตัวแทนจำหน่าย Software/Hardware สำเร็จรูปจากต่างประเทศ

-   การจัดฝึกอบรมความรู้ทางอินเตอร์เน็ต

-   การรับดำเนินการติดตั้งระบบ Intranet ให้กับหน่วยงานราชการ องค์กร บริษัทเอกชน
    สถาบันการศึกษา

-   การให้บริการรับฝาก Homepage ของลูกค้า โดยคิดค่าเช่าพื้นที่เป็นรายเดือน (Homepage
    Hosting Service)

-   การพัฒนา Software เฉพาะสำหรับลูกค้าที่มิได้เป็นลูกค้ารายบุคคล

-   Webkit คือ
    ชุดอินเตอร์เน็ตสำเร็จรูปในการสมัครเป็นสมาชิกอินเตอร์เน็ตได้ด้วยตนเองอย่างรวดเร็วผ่านระบบลงทะเบียนออนไลน์
    ภายในกล่องบรรจุ Software และการใช้งาน

การตลาดและภาวะแข่งขัน - บริษัท ล็อกซเล่ย์ อินฟอร์เมชั่น เซอร์วิส จำกัด

ทางบริษัทได้มีการวางแผนการตลาดและการจำหน่ายผลิตภัณฑ์ของบริษัทในกรุงเทพและในส่วนภูมิภาคจะแตกต่างกัน
ดังนี้

-   ในกรุงเทพ การรับสมัครสมาชิกประเภท Dial-Up นั้น บริษัทจะทำโดยตรงในระยะแรก
    กล่าวคือ กลุ่มลูกค้าจะทำการติดต่อมาโดยตรงที่บริษัทเพื่อขอสมัครใช้บริการอินเตอร์เน็ต

-   ในส่วนภูมิภาค บริษัทได้จัดการแต่งตั้งผู้แทนจำหน่าย (Dealers) ในแต่ละจังหวัดที่ Loxinfo
    Service
    ได้นำอุปกรณ์ไปติดตั้งเป็นจุดให้ลูกค้าโทรเข้าโดยไม่ต้องเสียค่าโทรศัพท์ทางไกลเข้ามากรุงเทพ
    ปัจจุบันมี 13 จังหวัดที่บริษัทได้แพร่ขยายเครือข่ายไปถึง ได้แก่ เชียงใหม่ ลำปาง เชียงราย
    นครสรรค์ พิษณุโลก อุบลราชธานี อุดรธานี ขอนแก่น โคราช ชลบุรี ภูเก็ต สุราษฎร์ธานี
    และหาดใหญ่

-16-

บริษัทกำหนดเป้าหมายทางการตลาดในเรื่องคุณภาพของการให้บริการและเครือข่ายที่ครอบคลุมในเขตภูมิภาคเพื่อให้เกิดประโยชน์สูงสุดในการใช้งาน
โดยมีนโยบายในการกำหนดราคาที่เหมาะสมกับคุณภาพ
ไม่เน้นการทำตลาดในการเก็บค่าบริการต่ำโดยไม่รักษาคุณภาพการบริการ
เพราะจะทำให้ไม่สามารถรักษาลูกค้าคุณภาพดีไว้ได้ในระยะยาว บริษัทมีบริการให้เลือกหลายแบบ
และให้ความสะดวกสบายกับผู้ใช้บริการในการสมัครสมาชิกโดยไม่ยุ่งยาก
ในต่อมาบริษัทได้ออกผลิตภัณฑ์ ชื่อ Webkit
ซึ่งเอื้ออำนวยความสะดวกให้กับลูกค้าใหม่ในการสมัครเข้าเป็นสมาชิกของ Loxinfo Service
ได้ด้วยตนเอง โดยไม่จำเป็นต้องไปที่สำนักงานใดๆ แต่จะทำจากบ้านตนเองได้เลยทันที
ผลิตภัณฑ์ใหม่ดังกล่าวได้นำไปวางขายตามร้านหนังสือและร้านที่เกี่ยวข้องกับผลิตภัณฑ์เทคโนโลยีสารสนเทศโดยทั่วไปในกรุงเทพ
ตลอดจนตามผู้แทนจำหน่ายในส่วนภูมิภาค

นอกจากนี้ บริษัทยังมุ่งมั่นพัฒนาบริการเสริมต่างๆ อย่างต่อเนื่อง เพื่อเพิ่มคุณประโยชน์ในการใช้งาน
อันเป็นการสร้างความเชื่อมั่นให้กับผู้ใช้บริการได้เล็งเห็นถึงการดำเนินธุรกิจอย่างจริงจังและมีประสิทธิภาพพร้อมก้าวทันตามเทคโนโลยี
ซึ่งลูกค้าที่สนใจในการรับสื่อโดยระบบอินเตอร์เน็ตสามารถสมัครเป็นสมาชิกทั้งแบบถาวรและแบบชั่วคราวได้
ในการทำตลาด Leased-Line นั้น บริษัทใช้ระบบการขายตรง กล่าวคือ
จะมีพนักงานของบริษัทออกไปติดต่อกับลูกค้าโดยตรง ส่วนการทำตลาดประเภท Dial-Up Account
นั้นจะทำโดยแผนกการตลาด ในเรื่องการดูแลเรื่องการลงสื่อโฆษณา การจัดสัมมนา
การร่วมงานแสดงสินค้าประเภทเทคโนโลยีสารสนเทศ
ตลอดจนการสนับสนุนการขายของตัวแทนขายในต่างจังหวัด ปัจจุบันมีลูกค้าประเภท Dial-Up
ประมาณ 8,000 ราย โดยร้อยละ 40 เป็นลูกค้าที่อยู่ส่วนภูมิภาค ประเภทลูกค้า Leased-Line
เช่น กระทรวงสาธารณสุข ศูนย์คอมพิวเตอร์มหาวิทยาลัยมหิดล องค์การส่งเสริมการลงทุน บริษัท
อีดีเอส (ประเทศไทย) จำกัด บริษัท คริสตินี่ แอนด์ เนลสัน (ประเทศไทย) จำกัด (มหาชน)
บริษัท ไทยออยล์ จำกัด ธนาคารกรุงศรีอยุธยา จำกัด (มหาชน) และ ธนาคารกสิกรไทย จำกัด
(มหาชน) เป็นต้น

ในบรรดาผู้ให้บริการอินเตอร์เน็ต (Internet Service Provider หรือ ISP)
ทุกบริษัทในปัจจุบันจะต้องเป็นบริษัท “ร่วมทุน”
กับการสื่อสารแห่งประเทศไทยเนื่องจากธุรกิจนี้จำเป็นต้องมีการเช่าคู่สายไปต่างประเทศเข้าเครือข่ายอินเตอร์เน็ตทั่วโลก
จึงเป็นสิทธิของการสื่อสารแห่งประเทศไทย
ปัจจุบันการสื่อสารแห่งประเทศไทยได้มีการจัดตั้งบริษัทร่วมทุนดังกล่าวไม่น้อยกว่า 20
บริษัทและคาดว่าคงจะเพิ่มมากขึ้นเรื่อยๆ การแข่งขันจึงทวีความรุนแรงขึ้น
แต่ในขณะเดียวกันการเจริญเติบโตของตลาดรวมก็มากเช่นเดียวกันจากฐานลูกค้ารวมที่ยังค่อนข้างน้อยตลาดรวมในช่วงสามปีที่ผ่านมาจะโตประมาณเกือบร้อยละ
300 ต่อปี เมื่อดูจากจำนวนสมาชิกของผู้ใช้อินเตอร์เน็ตในประเทศไทยทั้งหมด

-17-

การตลาดและภาวะแข่งขัน - บริษัท ล็อกซเล่ย์ อินฟอร์เมชั่น จำกัด

บริษัทมีนโยบายเน้นเรื่องคุณภาพของการให้บริการ การกำหนดราคาที่เหมาะสมกับคุณภาพ
ไม่เน้นการทำตลาดในการเก็บค่าบริการต่ำโดยไม่รักษาคุณภาพการบริการ
เพราะจะทำให้ไม่สามารถรักษาลูกค้าคุณภาพดีไว้ได้ในระยะยาว
บริษัทมีบริการให้เลือกหลายแบบซึ่งจะเหมาะสมกับการใช้งานที่แตกต่างกัน
ผู้ใช้สามารถเลือกวิธีการให้บริการได้ตามต้องการเปรียบเสมือนเป็นเครื่องมือควบคุมค่าใช้จ่ายให้ผู้ใช้บริการกำหนดงบประมาณที่ถูกต้องและเหมาะสมกับธุรกิจนั้นๆ
ได้

บริการดังกล่าวได้แก่ บริการแบบ Web1 บริการแบบ Web2 บริการแบบ Web3 Net Access
Card Mail Alert Web Pro International Roaming Leased-Line Account บริการ
Homepage และการฝึกอบรม เพื่อให้ความสะดวกสบายกับผู้ใช้บริการ
การสมัครเป็นสมาชิกก็ไม่ยุ่งยาก นอกจากนี้บริษัทยังจัดจำหน่าย Web Kit
ซึ่งเป็นชุดอินเตอร์เน็ตสำเร็จรูปให้ผู้ใช้บริการสามารถลงทะเบียนออนไลน์ได้ด้วยตนเอง
ซึ่งนับเป็นผู้ให้บริการ Internet รายแรกในประเทศไทยที่ให้บริการดังกล่าว
บริษัทยังมุ่งมั่นพัฒนาบริการเสริมต่าง ๆ อย่างต่อเนื่องให้ครบวงจร
เพื่อเพิ่มคุณประโยชน์ในการใช้งานและอำนวยความสะดวกให้แก่ลูกค้าโดยไม่จำเป็นต้องเสาะหาเพื่อให้ได้มาซึ่งความต้องการที่มีอยู่จากแหล่งอื่น
ๆ อันเป็นการสร้างความเชื่อมั่นให้กับผู้ใช้บริการได้เล็งเห็นถึงการดำเนินธุรกิจอย่างจริงจัง
และมีประสิทธิภาพพร้อมก้าวทันตามเทคโนโลยี

ปัจจุบันบริษัทมีเครือข่ายที่ดีครอบคลุมถึง 16 จังหวัดทั่วประเทศ
เป็นการลงทุนติดตั้งเครือข่ายในแต่ละ Nodeโดยบริษัทเอง
จึงทำให้บริษัทมีความคล่องตัวในการบริหารงานและการพัฒนาเครือข่าย
ในส่วนของกรุงเทพนั้นบริษัทมีเครือข่ายให้สมาชิกสามารถทำการต่อเชื่อม (Log-In) เข้ามาได้ถึง
3 จุด ได้แก่ อาคารลุมพินีทาวเวอร์ ซึ่งมีคู่สายโทรศัพท์ จำนวน 250 สาย
อาคารล็อกซเล่ย์ที่คลองเตยมีคู่สายโทรศัพท์ จำนวน 135 สาย
และอาคารสำนักงานใหญ่ของบริษัทที่ถนนเสือป่า มีคู่สายโทรศัพท์ จำนวน 160 สาย
ทั้งนี้เพื่อรองรับการใช้บริการได้หลายจุด
หากกรณีที่จุดใดจุดหนึ่งมีปัญหาเรื่องความหนาแน่นของชุมสายโทรศัพท์
บริษัทยังมีทีมงานบริการด้านเทคนิคที่มีความเชี่ยวชาญและมีความสามารถในการให้คำปรึกษาทั้งภาษาไทยและภาษาอังกฤษ
พร้อมให้ความช่วยเหลือแก่สมาชิก 24 ชั่วโมงทุกวัน

สัดส่วนการจำหน่ายและวิธีการจำหน่าย

-   Webkit จัดจำหน่ายผ่านทางร้านค้าคอมพิวเตอร์ ซอฟท์แวร์ ร้านหนังสือ ห้างสรรพสินค้า
    และตัวแทนจำหน่ายรายย่อยในเขตกรุงเทพมหานคร เป็นจำนวนร้อยละ 60
    และจำหน่ายผ่านตัวแทนจำหน่ายในต่างจังหวัดร้อยละ 40

-   บริการ Leased-Line และบริการเสริมอื่นๆ
    บริษัทมีเจ้าหน้าที่ฝ่ายขายและฝ่ายบริการลูกค้าติดต่อกับลูกค้าโดยตรงในกรุงเทพ
    และสามารถติดต่อกับตัวแทนจำหน่ายในเขตภูมิภาค

หลักเกณฑ์ในการแต่งตั้งและจำนวนผู้แทนจำหน่าย

-   ผู้แทนจำหน่ายวางเงินประกันหรือหนังสือค้ำประกันธนาคาร
    ในกรณีการฝากขายและการขายเชื่อ หรือโอนเงินล่วงหน้าผ่านธนาคารในกรณีขายเงินสด

-   บริษัทคัดเลือกผู้แทนจำหน่ายที่สามารถทำยอดได้ตามเป้าหมายที่บริษัทกำหนด
    และมีทำเลการค้าที่ดีรวมทั้งมีประวัติการชำระเงินที่ดีสำหรับการจัดจำหน่าย Webkit
    หากไม่สามารถทำยอดได้ตามเป้าหมายภายใน 3 - 6
    เดือนบริษัทมีสิทธิ์ที่จะยกเลิกการเป็นผู้แทนจำหน่ายได้

-   ขณะนี้มีร้านค้าผู้แทนจำหน่าย 75 ร้าน ในเขตกรุงเทพ และ 26 ร้าน ในเขตภูมิภาค

    -18-

บริษัทกำหนดราคาตามหลักเกณฑ์ของการสื่อสารแห่งประเทศไทย
โดยผู้ให้สัมปทานและปรับใช้ให้มีส่วนลดให้กับลูกค้าได้ไม่เกิน
และไม่ต่ำกว่าเกณฑ์ที่การสื่อสารแห่งประเทศไทยกำหนด

เนื่องจากลักษณะของลูกค้าของบริษัทเป็นลูกค้ารายย่อยและองค์กรธุรกิจโดยทั่วไปกระจายอยู่เกือบทุกธุรกิจ
และลูกค้าดังกล่าวชำระค่าบริการเป็นรายเดือนตามจำนวนการใช้บริการในเดือนนั้น ๆ
ดังนั้นบริษัทจึงไม่มีลักษณะการขายให้แก่ลูกค้ารายใหญ่เนื่องจากประเภทของธุรกิจเป็นแบบการให้บริการแบบสมาชิกชำระค่าบริการเป็นรายเดือน
(หมายเหตุ : บริษัท ล็อกซเล่ย์ อินฟอร์เมชั่น จำกัด มีลูกค้ารายใหญ่ คือ บริษัท ล็อกซเล่ย์
อินฟอร์เมชั่น เซอร์วิส จำกัด เนื่องจากบริษัท ล็อกซเล่ย์ อินฟอร์เมชั่น จำกัด
เป็นเจ้าของสินค้าและเป็นผู้ผลิต Webkit และขายให้บริษัท ล็อกซเล่ย์ อินฟอร์เมชั่น เซอร์วิส
จำกัด เป็นผู้จัดจำหน่ายแต่เพียงผู้เดียวให้แก่ร้านค้าและตัวแทนจำหน่ายทั่วประเทศ)

ทางด้านการแข่งขันนั้นมีการแข่งขันค่อนข้างรุนแรงในด้านราคาและบริการรูปแบบใหม่ ๆ
เมื่อมีเทคโนโลยีใหม่เกิดขึ้น แต่ส่วนแบ่งตลาดของบริษัทอยู่ในอันดับ 1 ใน 3
ของอันดับแรกของธุรกิจอินเตอร์เน็ต โดยมีจำนวนของผู้ใช้บริการ 20,000
รายสำหรับลูกค้ารายบุคคล และ 80 วงจรเช่าสำหรับลูกค้า Leased-Line
(เฉพาะลูกค้าที่ใช้บริการและสามารถเรียกเก็บค่าใช้บริการได้) โดยในอีก 1-2
ปีข้างหน้าเมื่อมีการเปิดเสรีโทรคมนาคมจะทำให้บริษัทโทรคมนาคมจากต่างประเทศเข้ามาลงทุนแข่งขันได้
ซึ่งบริษัทต่างๆ เหล่านั้นเป็นเจ้าของเทคโนโลยีและมีเงินลงทุนที่สูงกว่ามาก
อาจมีผลกระทบต่อการดำเนินธุรกิจ
แต่บริษัทก็ได้เตรียมการร่วมทุนกับบริษัทจากต่างประเทศเพื่อเสริมสภาพคล่องในการขยายธุรกิจ
โดยผู้บริการฝ่ายไทยยังคงเป็นผู้กำหนดนโยบายการบริหารและดูแลการดำเนินธุรกิจ

การจัดหาผลิตภัณฑ์หรือบริการ

บริษัท ล็อกซเล่ย์ อินฟอร์เมชั่น เซอร์วิส จำกัด มีแหล่งที่มาของสินค้าจาก บริษัท ล็อกซเล่ย์
อินฟอร์เมชั่น จำกัด
ซึ่งเป็นบริษัทในเครือที่ทำธุรกิจบริการเสริมบนเครือข่ายอินเตอร์เน็ตเป็นผู้จัดหาผลิตภัณฑ์ ดังนั้น
จึงไม่มีผลกระทบต่อการสูญเสีย

สำหรับแหล่งที่มาของสินค้า บริษัท ล็อกซเล่ย์ อินฟอร์เมชั่น จำกัดนั้น
เนื่องจากประเภทของงานเป็นการให้บริการติดตั้งระบบการจัดทำการฝึกอบรมอุปกรณ์ต่างๆ
ที่จะใช้เป็นประเภทอุปกรณ์สำเร็จรูป จึงไม่จำเป็นต้องมีการประกอบดัดแปลงแต่อย่างใด
แต่ในบางรายการอาจต้องมีการพัฒนาโปรแกรมคอมพิวเตอร์ (Software)
ประกอบเสริมเข้าไปด้วย

งานที่ยังไม่ได้ส่งมอบ

-ไม่มี -

1.  ศูนย์บริการรับโทรศัพท์ (Call Center Services)

ลักษณะผลิตภัณฑ์หรือบริการ

บริษัท ล็อกซ์ดาต้า จำกัด เป็นบริษัทย่อยของ บริษัท ล็อกซเล่ย์ บิสซิเนสอินฟอร์เมชั่น เทคโนโลยี
จำกัด ดำเนินธุรกิจให้บริการรับโทรศัพท์โดยใช้ระบบคอมพิวเตอร์
สำหรับร้านอาหารและร้านฟาสฟูดส์ที่ให้บริการจัดส่งสินค้าถึงบ้านลูกค้า
โดยการจัดตั้งศูนย์กลางเพื่อรับคำสั่งซื้อจากลูกค้าและส่งข้อมูลไปยังร้านค้าที่ใกล้เคียงกับที่อยู่ของลูกค้าเพื่อจัดส่งสินค้าไปยังที่อยู่ของลูกค้า
นอกเหนือจากนี้ศูนย์บริการรับโทรศัพท์ของบริษัท ล็อกซ์ดาต้า จำกัด
ยังเพิ่มขอบเขตในการให้บริการไปยังธุรกิจอื่นๆ เช่น การให้บริการให้คำแนะนำช่วยเหลือ (Help
Desk) การให้บริการทั่วไป (Customer Care) ที่เกี่ยวกับธุรกิจประกันภัย

-19-

การตลาดและภาวะแข่งขัน

กลยุทธ์การแข่งขัน คือการให้บริการอย่างครบวงจร ตลอดจนมีบริการเสริม (Value Added
Services) ให้กับลูกค้าในอัตราค่าบริการเท่าเดิม ลูกค้าของบริษัท ได้แก่ร้านอาหารประเภททั่วไป
และฟาสต์ฟู้ด ที่มีบริการส่งตามบ้าน เช่น ร้านไก่ทอดเคนตั๊กกี้ (KFC) ร้านสุกี้เอ็มเค (MK Suki)
ร้านขายหนังสือ เช่น ร้านดอกหญ้า

คู่แข่งของบริษัทส่วนใหญ่คือบริษัทที่ทำธุรกิจให้บริการวิทยุติดตามตัว ซึ่งมีระบบเครือข่ายคอมพิวเตอร์
และบุคลากร ซึ่งพร้อมให้บริการอยู่แล้ว คู่แข่งในปัจจุบันได้แก่บริษัท อินโฟร์ลิ้งค์ จำกัด
(บริษัทในเครือผู้ให้บริการวิทยุติดตามตัว โฟนลิ้งค์) และบริษัทในเครือผู้ให้บริการวิทยุติดตามตัว
แพ็คลิ้งค์

แนวโน้มของธุรกิจธุรกิจให้บริการรับโทรศัพท์มีทิศทางที่ดี เนื่องจาก Lifestyle
ของประชากรในเมืองใหญ่ต้องการความสะดวกสบายมากขึ้น
ซึ่งจะเห็นได้จากการตอบรับธุรกิจส่งอาหารถึงบ้านซึ่งมีมากขึ้นตามลำดับ นอกจากนี้ธุรกิจอื่น ๆ
ที่ต้องมีการให้บริการตอบคำถาม หรือให้คำแนะนำทางโทรศัพท์ก็มีแนวโน้มที่จะ Outsourcing
มากขึ้นเพื่อลดต้นทุนในการดำเนินการ

การจัดหาผลิตภัณฑ์หรือบริการ

เป็นธุรกิจการให้บริการไม่ใช่การจำหน่ายสินค้า จึงไม่มีการจัดหาผลิตภัณฑ์เพื่อจำหน่าย

งานที่ยังไม่ได้ส่งมอบ

-ไม่มี –

-20-

2.  การจำหน่ายเครื่องคอมพิวเตอร์และโปรแกรม (Software and Hardware
    Distribution)

ลักษณะผลิตภัณฑ์หรือบริการ

บริษัท โอเพ่น ซิสเต็มส์ อินทิเกรเตอร์ จำกัด ซึ่งก่อตั้งเมื่อปี 2537 เป็นบริษัทย่อยของ บริษัท
ล็อกซเล่ย์ บิสซิเนสอินฟอร์เมชั่น เทคโนโลยี จำกัด ทำธุรกิจจำหน่ายโปรแกรมต่างๆ (Software)
และเครื่องคอมพิวเตอร์ (Hardware) รวมทั้งยังจัดหาและจำหน่ายผลิตภัณฑ์อื่นๆ เช่น Servers,
PC Workstations, Networks, DEC และ Network-Switching ให้กับองค์กรภาครัฐ
และภาคเอกชน

การตลาดและภาวะแข่งขัน

โดยทั่วไปกลุ่มลูกค้าของบริษัทได้แก่องค์กรของรัฐและบริษัทเอกชนต่างๆ ในกลุ่มธุรกิจการศึกษา
การผลิต และธนาคาร เช่น มหาวิทยาลัยมหิดล การไฟฟ้าฝ่ายผลิตแห่งประเทศไทย
การปิโตรเลียมแห่งประเทศไทย ธนาคารกสิกรไทย จำกัด (มหาชน) ในปี 2542
บริษัทได้รับลิขสิทธิ์จาก Compaq Computer
ให้ทำการให้บริการและติดตั้งอุปกรณ์คอมพิวเตอร์ให้กับบริษัท อิริคสัน (ประเทศไทย) จำกัด มูลค่า
20 ล้านบาท และในปี 2000 บริษัทจะทำการติดตั้งอุปกรณ์คอมพิวเตอร์ให้กับมหาวิทยาลัยรามคำแหง
และกลุ่มบริษัทดีทแฮล์ม

คู่แข่งของบริษัทคือ Sun Microsystems, CISCO, 3Com และตัวแทนจำหน่ายอื่นๆ ของ DEC

การจัดหาผลิตภัณฑ์หรือบริการ

ส่วนใหญ่เป็นการนำเข้าผลิตภัณฑ์จากต่างประเทศ เช่น อุปกรณ์เครื่องคอมพิวเตอร์
และอุปกรณ์ต่อเชื่อมโครงข่าย (Network-Switching Equipment) จาก DEC Hewlett
Packard Xylan Corp. และ Oracle
แต่การเป็นตัวแทนจำหน่ายของบริษัทจะเป็นประเภทไม่ใช่แต่เพียงผู้เดียวในประเทศไทย
(Non-Exclusive Basis) อย่างไรก็ตามบริษัทได้รับการแต่งตั้งให้เป็นผู้ให้บริการของ Compaq
Computer ด้วยในปี 2542

งานที่ยังไม่ได้ส่งมอบ

-ไม่มี –

1.  กลุ่มโครงสร้างพื้นฐาน (Infrastructure Group)

กลุ่มโครงสร้างพื้นฐานทำธุรกิจจำหน่าย
และติดตั้งอุปกรณ์ที่เกี่ยวข้องกับโครงการสาธารณูปโภคพื้นฐาน
ในประเภทธุรกิจที่เกี่ยวข้องกับเครื่องส่งโทรทัศน์และวิทยุ ระบบขนส่ง พลังงาน
และระบบการแพทย์และการเรียนการสอนทางไกล

ระบบขนส่ง ดำเนินธุรกิจจัดหาและติดตั้งระบบอาณัติสัญญาณรถไฟ และระบบเก็บเงินบนทางด่วน
โดยบริษัทจะรับดำเนินงานในลักษณะโครงการระยะยาว
วิกฤตเศรษฐกิจช่วงที่ผ่านมาจึงไม่มีผลกระทบรุนแรงกับบริษัทมากนัก โครงการดังกล่าว ได้แก่
การติดตั้งระบบอาณัติสัญญาณรถไฟที่สถานีหนองคาย
การติดตั้งระบบเก็บเงินบนทางด่วนจากสายปากเกร็ด-บางปะอิน
การติดตั้งระบบเก็บเงินทางด่วนสายอโศก-ศรีนครินทร์ เป็นต้น นอกจากนี้
บริษัทยังดำเนินธุรกิจด้านขนส่งโดยรับดำเนินการด้านระบบและดูแลด้านวิศวกรรมต่าง ๆ
ที่เกี่ยวข้องกับโครงการรถไฟฟ้าใต้ดิน อีกทั้งให้บริการในงานวิศวกรรมด้านอื่น ๆ เช่น
ด้านวิศวกรรมโยธา และวิศวกรรมสิ่งแวดล้อม

-21-

ระบบพลังงาน รับผิดชอบงาน Site Preparation หรืองานจัดเตรียมสถานที่
และงานสถานีไฟฟ้าย่อย เช่น โครงการก่อสร้างสถานีไฟฟ้าย่อยขนาด 22 กับ 33 KV. Indoor
Switchgear ทั้ง 9 โครงการ ครอบคลุมพื้นที่แถบภาคเหนือ ภาคใต้และภาคกลาง และในส่วนงาน
Site Preparation ได้มีการทำสัญญาบำรุงรักษาในงานที่ได้ส่งมอบและสิ้นสุดการรับประกัน เช่น
โครงการคอมพิวเตอร์ของกรมสรรพากร เป็นต้น

ระบบควบคุม เน้นในการจัดหาเทคโนโลยีสารสนเทศและบริการที่เกี่ยวข้องกับระบบ SCADA
(Supervisory Control and Data Acquisition)
เพื่อใช้ประโยชน์ในการควบคุมและรวบรวมข้อมูลการทำงานของอุปกรณ์ต่าง ๆ ใน
กระบวนการส่งและจำหน่ายอย่างต่อเนื่องจากระยะไกลและทันท่วงที เช่น ธุรกิจท่อน้ำมันและก๊าซ
และสาธารณูปโภคหลัก ๆ เช่น ระบบจ่ายไฟฟ้า

เครื่องส่งโทรทัศน์และวิทยุ
ดำเนินธุรกิจในการให้บริการจัดจำหน่ายระบบและอุปกรณ์เครื่องส่งออกอากาศโทรทัศน์และวิทยุรวมทั้งระบบและอุปกรณ์ห้องผลิตรายการให้กับสถานีโทรทัศน์
สถานีวิทยุและหน่วยงานอื่น ทั้งภายในประเทศและประเทศใกล้เคียง โดยให้บริการเป็นแบบ
System Integrator และ Turnkey System
ซึ่งบริษัทมีบุคลากรที่มีประสบการณ์พร้อมให้คำปรึกษาออกแบบระบบ
โดยเลือกสรรอุปกรณ์และติดตั้งตามความต้องการของลูกค้า บริษัทได้เป็นผู้ดำเนินการออกแบบ
จัดหาและติดตั้ง ผลิตรายการโทรทัศน์ ณ มูลนิธิการศึกษาทางไกลผ่านดาวเทียม
พระราชวังไกลกังวล ห้องผลิตรายการวิทยุ ณ มหาวิทยาลัยธุรกิจบัณฑิตย์
และห้องผลิตรายการโทรทัศน์หลักสำหรับเครือข่ายสถานีวิทยุ ส.ทร. ของกองทัพเรือ
บริษัทยังได้เตรียมพร้อมที่จะรับกับเทคโนโลยีที่กำลังจะเปลี่ยนแปลงในระบบออกอากาศ
การส่งสัญญาณโทรทัศน์จากเดิมที่ใช้การส่งสัญญาณระบบ ANALOG มาเป็นการส่งสัญญาณแบบระบบ
DIGITAL ที่มีคุณภาพมากกว่าระบบเดิม

ฝ่ายระบบการแพทย์และการศึกษาทางไกล
เป็นผู้ดำเนินการโครงการแพทย์ทางไกลผ่านดาวเทียมของกระทรวงสาธารณสุข จำนวน 19
โรงพยาบาล และ 1 ศูนย์
โดยเป็นโครงการเพื่อการปรึกษาแพทย์จากโรงพยาบาลห่างไกลมายังโรงพยาบาลใหญ่
ที่มีแพทย์ผู้ชำนาญเฉพาะทาง ตลอดทั้งมีระบบการประชุมทางไกล และการ Broadcast ต่าง ๆ
ด้วย

2.  กลุ่มคอนซูมเมอร์อิเล็คโทรนิค (Consumer and Consumer Electronics Group)

การจำหน่ายและให้บริการในกลุ่มคอนซูมเมอร์อิเล็คโทรนิคแบ่งเป็น การจำหน่ายโทรศัพท์มือถือ
(Distribution of Mobile Phones) การจำหน่ายอุปกรณ์สำนักงาน (Distribution of
Office Automated Equipment) ธุรกิจสลากกินแบ่งรัฐบาลอัตโนมัติ (Online Lottery
Services) และธุรกิจร้านค้าปลีก (Retail Outlets)

กลุ่มคอนซูเมอร์อิเล็คโทรนิคดำเนินธุรกิจจำหน่ายโทรศัพท์มือถือ
อุปกรณ์สำนักงานทั้งขายส่งและขายปลีก และบริหารร้านค้าปลีก
บริษัทเป็นผู้จำหน่ายโทรศัพท์เคลื่อนที่ทั้ง4 ระบบ คือ NMT 900 GSM AMPS 800 และ PCN 1800
โดย

-   NMT และ GSM เป็นระบบของบริษัท แอดวานซ์ อินโฟ เซอร์วิส จำกัด (มหาชน) หรือ AIS

-   AMPS 800 เป็นงานบริษัท โทเทิ่ล แอกเซส คอมมิวนิเคชั่น จำกัด (มหาชน) หรือ TAC

-   PCN 1800 เป็นของ TAC และบริษัท ดิจิทอล โฟน จำกัด หรือ DPC

บริษัทเป็นตัวแทนจำหน่ายอุปกรณ์สำนักงานที่มีคุณภาพและเป็นที่นิยมทั้งในประเทศและต่างประเทศ
ดังนี้ เครื่องพิมพ์ดีดประเป๋าหิ้ว เครื่องพิมพ์ดีดธรรมดา เครื่องพิมพ์ดีดอิเล็คโทรนิค เครื่องโทรสาร
เครื่องคิดเลข เครื่องนับเหรียญ เครื่องทำลายเอกสาร และ เครื่องนับธนบัตร

-22-

บริษัท จาโก จำกัด ซึ่งเป็นบริษัทย่อยของบริษัท
จัดตั้งขึ้นเพื่อรองรับโครงการจำหน่ายสลากกินแบ่งด้วยระบบอัตโนมัติ (สลากออนไลน์) ซึ่งบริษัท
จาโก จำกัดได้เซ็นสัญญาสลากกินแบ่งกับสำนักงานสลากกินแบ่งรัฐบาลเมื่อวันที่ 3 ธันวาคม 2539
ตามสัญญาดังกล่าวบริษัทได้รับแต่งตั้งให้เป็นผู้แทนจำหน่ายสลากบำรุงการกุศลด้วยระบบอัตโนมัติ
ภายใต้การควบคุมดูแลของสำนักงานสลากกินแบ่งรัฐบาล นอกจากนี้บริษัท จาโก จำกัดต้องจัดหา
ติดตั้ง และจำหน่ายเครื่องจำหน่ายสลากกินแบ่งอัตโนมัติ ตามสัญญาซึ่งมีอายุ 10 ปี บริษัท จาโก
จำกัดจะได้ผลตอบแทนจากการจำหน่ายสลากบำรุงการกุศลด้วยระบบอัตโนมัติ
ในรูปของส่วนลดจากการจำหน่ายสลากดังกล่าว
แต่เนื่องจากการต่อต้านการจำหน่ายสลากกินแบ่งด้วยระบบอัตโนมัติจากประชาชนบางกลุ่ม
ทำให้สำนักงานสลากกินแบ่งรัฐบาลต้องสั่งระงับสัญญาสลากกินแบ่งที่ทำไว้กับบริษัท จาโก จำกัด
ดังนั้นบริษัท จาโก จำกัด จึงได้ยื่นเรื่องดังกล่าวต่อคณะอนุญาโตตุลาการเมื่อวันที่ 5 กรกฎาคม
2542 หลังจากนั้นสำนักงานสลากกินแบ่งรัฐบาลและบริษัท จาโก
จำกัดได้ตกลงที่จะแก้ไขสัญญาสลากกินแบ่ง
แต่ต่อมาสำนักงานสลากกินแบ่งรัฐบาลได้ผิดเงื่อนไขในสัญญาที่ได้แก้ไขใหม่ บริษัท จาโก
จำกัดจึงได้แจ้งความประสงค์ในการยกเลิกสัญญาสลากกินแบ่งดังกล่าวในเดือนธันวาคม 2542
และได้ยื่นเรื่องต่อคณะอนุญาโตตุลาการอีกครั้งหนึ่งเพื่อเรียกร้องค่าเสียหายทั้งในค่าใช้จ่ายที่สูญเสียไปแล้วและกำลังจะเกิดขึ้น
(โปรดดูเพิ่มเติมในข้อ 7. เรื่องข้อพิพาททางกฎหมาย)

ด้านธุรกิจร้านค้าปลีก บริษัทบริหารร้านค้าปลีก 15 ร้านในกรุงเทพ และ 1 ร้านในจังหวัดเชียงใหม่
โดยจำหน่ายสินค้าคอนซูเมอร์อิเล็คโทรนิค เช่น โทรศัพท์มือถือ อุปกรณ์สำนักงาน
และบริการซ่อมบำรุงหลังการขาย

1.  กลุ่มโทรคมนาคม (Telecommunications Group)

กลุ่มโทรคมนาคมทำธุรกิจเกี่ยวข้องกับการออกแบบ ให้คำปรึกษา การจัดหา
และติดตั้งระบบโทรศัพท์และอุปกรณ์ (Telephone Equipment) ระบบสื่อสัญญาณ (Business
Communication) และบริการวิทยุติดตามตัว

ทางด้านการให้บริการติดตั้งระบบโทรศัพท์และอุปกรณ์ ผลิตภัณฑ์หลัก คือ ตู้สาขาโทรศัพท์ หรือ PABX
(Private Automated Branch Exchange)
ซึ่งเป็นระบบเชื่อมต่อการติดต่อสื่อสารทางโทรศัพท์ภายในและภายนอกเหมาะกับลูกค้าที่มีความต้องการใช้เลขหมายภายในจำนวนตั้งแต่
100 ถึง 1,000 เลข บริษัทยังให้บริการติดตั้งระบบตู้สาขาโทรศัพท์อัตโนมัติ Fujitsu
ตลอดจนการทดสอบการใช้งานทั้งหมดของระบบ บริการหลังการขายแก่ลูกค้า
รวมถึงการให้บริการจัดหาอุปกรณ์ส่วนเพิ่มเติม
และการดูแลบำรุงรักษาระบบให้ใช้งานได้อย่างมีประสิทธิภาพ ตู้สาขาโทรศัพท์ของ Fujitsu
มีความสามารถในการให้บริการระหว่าง 60-1200 เลขหมายภายใน
ซึ่งจะเหมาะกับธุรกิจที่มีขนาดย่อมไปจนถึงขนาดกลางพร้อมทั้งยังออกแบบให้มีการรองรับการเจริญเติบโตทางเทคโนโลยีแห่งอนาคตเช่น
ISDN, Internet Access รวมทั้งคุณลักษณะเด่นที่ออกแบบให้มีการรองรับในหลายๆ ธุรกิจ เช่น
CTI Feature (Call Center), Cordless Features, Hotel and Hospital
Features, ACD Feature เป็นต้น

ส่วนระบบสื่อสัญญาณ มีลักษณะการดำเนินงาน 3 ประเภทได้แก่
การเข้าร่วมประมูลงานโครงการขนาดใหญ่ (Installation of Turnkey Projects)
ด้านการสื่อสารโทรคมนาคม ในฐานะผู้รวบรวมระบบ (System Integrator) เช่น
ระบบสื่อสารผ่านดาวเทียม ระบบวิทยุดิจิตอล ระบบสื่อสารข้อมูล ระบบโทรศัพท์
และอุปกรณ์ส่งสัญญาณ เป็นต้น การดำเนินงานประเภทต่อมาเป็นการขายอุปกรณ์สื่อสารโทรคมนาคม
(Sales of Communication Equipments) ได้แก่ อุปกรณ์ระบบประชุมทางไกล (Video
Conferencing System) อุปกรณ์สื่อสารข้อมูล (Data Communication System)
อุปกรณ์สำหรับรับ-ส่งสัญญาณผ่านดาวเทียม เป็นต้น
และการดำเนินงานประเภทสุดท้ายเป็นการให้บริการระบบสื่อสารโทรคมนาคม เช่น
การให้บริการประชุมทางไกล (Video Conferencing System)
ซึ่งสามารถให้บริการได้ทั้งภายในประเทศและต่างประเทศ

-23-

บริการวิทยุติดตามตัวของบริษัทดำเนินการโดยบริษัท ล็อกซเล่ย์ เพจโฟน จำกัด
ซึ่งเป็นบริษัทร่วมทุนระหว่างบริษัท และบริษัท ฮัทชิสัน วัมเปา จำกัด ก่อตั้งเมื่อปี 2533
ให้บริการวิทยุติดตามตัว 3 ประเภท ได้แก่ การให้บริการส่งข้อความผ่านวิทยุติดตามตัว (Paging
Services) การขายอุปกรณ์สื่อสารวิทยุติดตามตัว (Pagers Sales)
และการให้บริการข่าวสารและข้อมูลธุรกิจสำหรับสมาชิกผ่านบริการ ล็อกซนิวส์ (Real Time News
and Business Information Via Loxnews Service) บริษัท ล็อกซเล่ย์ เพจโฟน จำกัด
ได้รับสัมปทานการให้บริการวิทยุติดตามตัวจากองค์การโทรศัพท์แห่งประเทศไทย (“ทศท.”) ในแบบ
Build-Transfer-Operate (BTO) เป็นเวลา 15 ปี ตั้งแต่วันที่ 21 ธันวาคม 2533 ถึงวันที่
20 ธันวาคม 2548

1.  สายการค้าอุตสาหกรรม

    1.  กลุ่มการค้า

ลักษณะผลิตภัณฑ์หรือบริการ

บริษัทเป็นผู้แทนจำหน่ายแต่เพียงผู้เดียวสำหรับสินค้าอุปโภคบริโภคผ่านบริษัทย่อ ได้แก่บริษัท
ล็อกซเล่ย์เทรดดิ้ง จำกัด ดำเนินธุรกิจประเภทตัวแทนจำหน่าย (ซื้อมา-ขายไป)
โดยเป็นตัวแทนจำหน่ายสินค้าประเภทอุปโภค บริโภค และอาหารเพื่อสุขภาพ เช่น น้ำมันพืชกุ๊ก
นมสดหนองโพ แป้งทอดอาหารโกกิ น้ำปลาตราชั่ง ปลาทูน่ากระป๋องซีเล็ค น้ำอัดลมเป็ปซี่ลาว
เบียร์ลาว น้ำแร่ตราแร่นอง ขนมขบเคี้ยวตราฟิชโช ผลิตภัณฑ์ดอยคำ เป็นต้น
นอกเหนือจากนี้ยังจำหน่ายสินค้าอุปโภคประเภทน้ำมันหล่อลื่นกว่า 300 ประเภทสำหรับรถยนต์
รถจักรยานยนต์ รถบรรทุก รถโดยสาร เครื่องจักร และเรือ ซึ่งผลิตโดยบริษัท แซ็กซอน
(ไทยแลนด์) จำกัด และจัดจำหน่ายโดยบริษัท คาสตรอล (ไทยแลนด์) จำกัด
ซึ่งทั้งสองบริษัทเป็นบริษัทร่วมของบริษัท

การตลาดและภาวะแข่งขัน

ลูกค้าของสินค้าอุปโภคส่วนใหญ่จะเป็นห้างสรรพสินค้า ซุปเปอร์มาร์เก็ต ร้านสะดวกซื้อ และร้านยี่ปั้ว
โดยมีการขายให้แก่รายใหญ่ 10 รายแรก คิดเป็นร้อยละ 35-40 ของยอดขาย
สำหรับลูกค้าน้ำมันหล่อลื่น ได้แก่ลูกค้ารายย่อยและบริษัทผู้เป็นเจ้าของ รถยนต์ รถจักรยานยนต์
รถบรรทุก รถโดยสาร เครื่องจักร และเรือ

บริษัทดำเนินธุรกิจโดยเน้น Volume จำนวนมาก เนื่องจากธุรกิจนี้มี Profit Margin ต่ำ
บริษัทกระตุ้นยอดขายโดยการส่งเสริมการขาย โฆษณาประชาสัมพันธ์ทางวิทยุ โทรทัศน์
และสิ่งพิมพ์ต่าง ๆ และการให้ส่วนลดพิเศษแก่ผู้จัดจำหน่ายของบริษัท

ภาวะเศรษฐกิจตกต่ำยังคงส่งผลให้กำลังซื้อของผู้บริโภคลดลง การแข่งขันสูงขึ้น
ค่าใช้จ่ายในการบริหารและการขายจึงสูงขึ้น เพื่อครอบครองส่วนแบ่งการตลาดที่เท่าเดิม
ทำให้การเข้ามาใหม่ของคู่แข่งขันรายใหม่ทำได้ยากขึ้นเนื่องจากค่าใช้จ่ายในการดำเนินงานสูง
นอกเหนือจากนี้บริษัทยังมีแผนที่จะขยายผลิตภัณฑ์ของบริษัทไปสู่สินค้าที่มีราคาต่ำลง
เพื่อสร้างฐานลูกค้าที่คำนึงถึงราคาเป็นสำคัญ คู่แข่งที่สำคัญของสินค้าอุปโภค คือ น้ำมันพืชองุ่น
น้ำมันพืชทิพย์ นมโชคชัย นมโฟร์โมส เบียร์สิงห์ และน้ำแร่ออร่า สำหรับคู่แข่งสินค้าน้ำมันหล่อลื่น คือ
เชลล์ เอสโซ่ คาลเท็กซ์ และ การปิโตรเลียมแห่งประเทศไทย

-24-

การจัดหาผลิตภัณฑ์หรือบริการ

รายได้ของกลุ่มการค้าส่วนใหญ่มากจากผลิตภัณฑ์น้ำมันพืชกุ๊ก นมสดหนองโพ และแป้งทอดอาหารโกกิ
คิดเป็นร้อยละ 70 ของรายได้ของกลุ่มการค้าทั้งหมด (หรือคิดเป็นร้อยละ 90 ของรายได้บริษัท
ล็อกซเล่ย์เทรดดิ้ง จำกัด) บริษัทจัดหาผลิตภัณฑ์น้ำมันพืชกุ๊กโดยรับสินค้ามาจากผู้ผลิต ซึ่งได้แก่บริษัท
ธนากร ผลิตภัณฑ์น้ำมันพืช จำกัด
แม้ว่าบริษัทไม่ได้ทำสัญญาจัดจำหน่ายกับผู้ผลิตแต่บริษัทไม่เคยมีปัญหาในการจัดหาผลิตภัณฑ์เนื่องจากบริษัท
ธนากร ผลิตภัณฑ์น้ำมันพืช จำกัด เป็นผู้ถือหุ้นร้อยละ 50 ในบริษัท ล็อกซเล่ย์ เทรดดิ้ง จำกัด
สำหรับนมสดหนองโพ บริษัทได้ทำสัญญาจัดจำหน่ายกับสหกรณ์โคนมหนองโพ
เพื่อจัดหน่ายสินค้านมสดหนองโพ สำหรับแป้งทอดอาหารโกกิ บริษัทรับสินค้ามาจาก บริษัท
เอ็มแอนด์อาร์โกกิ จำกัด

บริษัทได้จัดจำหน่ายสินค้าบริโภคประเภทอาหารผ่านช่องทางจำหน่ายของบริษัท
ซึ่งได้แก่ผู้ค้าส่งและค้าปลีก บริษัทได้จำหน่ายสินค้าเป็นเงินสดผ่าน 15,500 ห้างร้านในกรุงเทพ
และ 2,600 ห้างร้านในต่างจังหวัด และจำหน่ายเป็นเงินเชื่อ (Credit Sales) ผ่าน 2,200
บัญชี ในกรุงเทพ และ 2,000 บัญชีในต่างจังหวัด

ลูกค้าของบริษัทจะได้แก่ผู้ค้าส่ง และผู้ค้าปลีก
สินค้าบริโภคประเภทอาหารของบริษัทหลายประเภทมีสัดส่วนการตลาดอยู่ในระดับสองหรือสาม
ดังนั้นจึงเป็นการยากที่คู่แข่งหน้าใหม่จะเข้ามาในตลาดเนื่องจากจำเป็นต้องมียอดการขายในระดับสูง

งานที่ยังไม่ได้ส่งมอบ

-ไม่มี –

2.  กลุ่มเคมีภัณฑ์ (Chemical Group)

กลุ่มเคมีภัณฑ์จำหน่ายเคมีภัณฑ์ที่ใช้ในอุตสาหกรรมแบ่งเป็น ฝ่ายเคมีอุตสาหกรรมสิ่งทอ
และฝ่ายเคมีอุตสาหกรรมทั่วไป

บริษัทเป็นตัวแทนจำหน่ายผลิตภัณฑ์ในกลุ่มเคมีสำหรับอุตสาหกรรมสิ่งทอ เคมี
สำหรับอุตสาหกรรมกระดาษ เคมีสำหรับอุตสาหกรรมฟอกหนัง เคมีสำหรับอุตสาหกรรมแก้ว
และผลิตภัณฑ์ทำความสะอาด ปัจจุบันได้เพิ่มผลิตภัณฑ์ใหม่สำหรับผลิตภัณฑ์ทำความสะอาด
ซึ่งจะเป็นผลิตภัณฑ์หลักที่ทำรายได้สูงให้กลุ่มอีกประเภทหนึ่ง

บริษัทเป็นตัวแทนจำหน่ายผลิตภัณฑ์ในกลุ่มเคมีอุตสาหกรรมทั่วไป โดยผลิตภัณฑ์หลัก ได้แก่
เคมีภัณฑ์ที่ใช้ในอุตสาหกรรมเครื่องสำอาง อุตสาหกรรมสีและยาง อุตสาหกรรมยางรถยนต์
อุตสาหกรรมน้ำยาปรับผ้า อุตสาหกรรมเซรามิคและอุตสาหกรรมสี อุตสาหกรรมอาหารและผงซักฟอก
อุตสาหกรรมเซรามิค แก้ว อิฐทนไฟ เป็นต้น

3.  กลุ่มผลิตภัณฑ์ก่อสร้าง (Construction and Building Materials Group)

กลุ่มผลิตภัณฑ์ก่อสร้างดำเนินงานในรูปแบบของสินค้าผลิตภัณฑ์ก่อสร้างที่มีคุณภาพทั้งสินค้าและบริการ
และเน้นในการนำเสนอสินค้าให้เป็นที่ยอมรับในกลุ่มเจ้าของโครงการ สถาปนิก ผู้ออกแบบ วิศวกร
ผู้ควบคุมอาคาร รวมถึงผู้รับเหมาโครงการต่างๆ โดยเน้นราชการและรัฐวิสาหกิจเป็นหลัก
ผลิตภัณฑ์ที่ทางบริษัทจำหน่าย อาทิเช่น อุปกรณ์ก่อสร้าง ลิฟท์ บันไดเลื่อน ตลอดจนอุปกรณ์ไฟฟ้าต่าง
ๆ

-25-

การผลิตและจำหน่ายผลิตภัณฑ์ก่อสร้าง บันไดเลื่อนและลิฟท์
ทางบริษัทจะเสนอขายสินค้าเฉพาะที่มีคุณภาพและเทคโนโลยีสูง
หากเทียบกับคู่แข่งอื่นในตลาดผลิตภัณฑ์ที่จำหน่ายจะเป็นผลิตภัณฑ์ที่มีชื่อเสียงเป็นที่ไว้วางใจของลูกค้า
บริษัทยังเป็นผู้บุกเบิกนำสินค้าใหม่เข้ามาในตลาดโดยนำเสนอแก่ลูกค้าก่อนคู่แข่งรายอื่นซึ่งจะสามารถตอบสนองความต้องการของลูกค้าได้มากและยังได้เปรียบในการตั้งราคาและอัตราผลตอบแทนที่ได้จากการขายผลิตภัณฑ์ประเภทนั้นๆ
นอกจากนี้บริษัทยังวางแผนที่จะเป็นศูนย์รวมผลิตภัณฑ์ก่อสร้างครบวงจร (One Stop Supply of
Construction Material Products)
ทั้งนี้เพื่อให้ลูกค้าเกิดความสะดวกสบายในการจัดหาผลิตภัณฑ์ต่างๆ ในการก่อสร้างและตกแต่ง
โดยจะทำให้บริษัทสามารถสนองความต้องการของลูกค้าได้เหนือกว่าคู่แข่งขัน

2.  สายอื่นๆ

    1.  กลุ่มบริหารและการเงิน และอื่นๆ

กลุ่มบริหารและการเงินมีโครงสร้างการบริหารประกอบด้วย 4 ฝ่าย คือ ฝ่ายบัญชีและงบประมาณ
ฝ่ายบริหารและธุรการ ฝ่ายการเงิน และฝ่ายบริหารการเงิน
ทางกลุ่มได้มีการปรับเปลี่ยนโครงสร้างและบุคลากร เพื่อให้สอดคล้องกับนโยบายของบริษัท
ในอันที่จะลดค่าใช้จ่ายและปรับระบบงานให้มีประสิทธิภาพมากยิ่งขึ้น ภารกิจของกลุ่มในปีที่ผ่านมา คือ
การควบคุมต้นทุนและค่าใช้จ่ายของบริษัท รวมถึงการควบคุมกระแสเงินสด
และบริหารเงินทุนหมุนเวียน
ซึ่งส่งผลให้บริษัทสามารถลดต้นทุนและค่าใช้จ่ายลงได้อย่างมากและยังคงมีกระแสเงินสดที่ดีอย่างต่อเนื่อง

ในเรื่องสภาพคล่องนั้น
บริษัทยังคงมีวงเงินที่สามารถรองรับการดำเนินธุรกิจให้เป็นไปอย่างมีประสิทธิผลได้
นอกจากนี้ทางกลุ่มยังพิจารณาการปล่อยสินเชื่อด้วยความระมัดระวัง
และเข้มงวดในการเร่งรัดหนี้สินรวมถึงควบคุมระดับสินค้าคงคลังซึ่งสามารถลดยอดสินค้าคงคลังลงได้อย่างมาก

นอกจากนี้
ทางกลุ่มยังได้พัฒนาระบบออนไลน์ให้สมบูรณ์แบบเพื่อรองรับปัญหาและผลกระทบของระบบคอมพิวเตอร์ในปี
ค.ศ. 2000 (Y2K) รวมถึงการปรับเปลี่ยนการบริหารให้กระชับมากขึ้น
เพื่อรองรับกฎระเบียบอันเข้มงวดของตลาดหลักทรัพย์ฯ ทั้งทางบัญชี กฎหมาย และการเงิน
โดยเน้นให้อยู่ในกฎเกณฑ์ตลอดเวลา และนโยบายดังกล่าวจะคงดำเนินต่อไปในปี 2543 และ 2544

กลุ่มสิ่งแวดล้อมให้คำปรึกษาและรับโครงการสิ่งแวดล้อมภายใต้สัญญาสัมปทานประเภท
Build-Operate-Transfer และ Build-Operate-Own
โดยจะให้บริการการบำบัดสิ่งแวดล้อมเนื่องจากอุบัติเหตุเกี่ยวกับสารเคมี
การจัดหาอุปกรณ์ป้องกันสิ่งแวดล้อม และการวิเคราะห์ทางห้องปฏิบัติการ
นอกเหนือจากนี้ยังให้บริการอบรมเกี่ยวกับสิ่งแวดล้อมแก่องค์กรภาครัฐ และเอกชน

บริษัท ล็อกซเล่ย์ ยูทิลิตี้ส์ เซอร์วิส จำกัด ดำเนินธุรกิจต่างๆ
ที่เกี่ยวกับการจัดระบบสิ่งแวดล้อมให้ดีขึ้น เช่น ระบบบำบัดน้ำเสีย ระบบเตาเผาขยะ ระบบประปา
งานก่อสร้างอาคารทั่วไป และระบบสาธารณูปโภคอื่นๆ
ผลิตภัณฑ์ที่จำเป็นต้องใช้ประกอบธุรกิจที่เกี่ยวกับระบบสิ่งแวดล้อมทั้ง 4 ระบบดังกล่าวข้างต้น
มีทั้งผลิตภัณฑ์ที่เป็นเครื่องจักรและอุปกรณ์ที่สั่งซื้อจากต่างประเทศเป็นส่วนใหญ่
โดยเฉพาะอย่างยิ่งผลิตภัณฑ์สำหรับระบบบำบัดน้ำเสียและระบบเตาเผาขยะ
ซึ่งเน้นที่เตาเผาขยะติดเชื้อจากโรงพยาบาล
นอกจากนั้นก็เป็นผลิตภัณฑ์ที่เป็นโครงสร้างประกอบระบบได้แก่ ผลิตภัณฑ์ที่เป็นคอนกรีตบ่อบำบัดน้ำเสีย
บ่อ Manhole ฐานระบบเตาเผาขยะ โครงสร้างและหอถังน้ำสูง เป็นต้น

-26-

2.  กลุ่มธุรกิจต่างประเทศ

กลุ่มธุรกิจต่างประเทศเป็นผู้ประสานงานระหว่างนักลงทุนต่างประเทศที่สนใจร่วมทุน
หรือนำเข้าผลิตภัณฑ์ใหม่ ๆ กับหน่วยงานและบริษัทในเครือที่เกี่ยวข้อง
และเป็นฝ่ายพิธีการด้านต่างประเทศ รวมทั้งหาผู้ร่วมลงทุนรายใหญ่จากต่างประเทศ
ทางกลุ่มยังรับผิดชอบในการขยายตลาดต่างประเทศ เพื่อส่งออกผลิตภัณฑ์ของบริษัทในเครือ
และของลูกค้ารายย่อยอื่นที่ใช้บริการ
เพื่อให้เป็นไปตามนโยบายของบริษัทที่ให้ความสำคัญกับการส่งออกมากขึ้นในการดำเนินงานด้านนี้
ทางกลุ่มมีความได้เปรียบจากประสบการณ์การติดต่อกับต่างประเทศมาเป็นเวลานาน
รวมทั้งบริษัทก็มีผลิตภัณฑ์ของตัวเองหลายชนิด การส่งออกในขั้นต้น
ได้เน้นที่ผลิตภัณฑ์กลุ่มอุปโภคบริโภค กลุ่มเคมีภัณฑ์ กลุ่มวัสดุก่อสร้างและเสื้อผ้า
และสามารถขยายเครือข่ายไปถึงกลุ่มประเทศยุโรปตะวันออก และตะวันออกกลาง

3.  กลุ่มธุรกิจภูมิภาค

กลุ่มธุรกิจภูมิภาคมีหน้าที่หลัก คือ

-   การให้การสนับสนุนธุรกิจในแผนก/ฝ่ายต่าง ๆ ของบริษัท
    รวมทั้งบริษัทในเครือในการจำหน่ายสินค้าและขยายฐานธุรกิจออกสู่ภูมิภาดที่เป็นลูกค้าทั้งภาดรัฐและเอกชน

-   การดำเนินธุรกิจในฐานะตัวแทนจำหน่ายผลิตภัณฑ์ให้กับกลุ่มเป้าหมายต่าง ๆ ในหลาย ๆ
    ด้านประกอบด้วย ผลิตภัณฑ์ด้านการศึกษา ผลิตภัณฑ์ด้านสิ่งแวดล้อม และผลิตภัณฑ์ด้านสื่อสาร

เป็นศูนย์กลางการให้บริการหลังการขาย รวมทั้งทำหน้าที่ประสานงานการให้บริการกับผลิตภัณฑ์ต่าง
ๆ ที่จัดจำหน่ายโดยบริษัทและบริษัทในเครือ ให้มีประสิทธิภาพมากขึ้น
ทั้งนี้เพื่อให้การขยายตลาดของผลิตภัณฑ์ต่าง ๆ
ของบริษัทได้รับความเชื่อมั่นและไว้วางใจจากลูกค้ามากยิ่งขึ้น

-27-